Прилог 1

**КРИТЕРИЈУМИ ЗА ДОДЕЛУ**

**СВЕТОСАВСКЕ НАГРАДЕ ЗА 2024. ГОДИНУ**

**УЧЕНИЦИ основних и средњих школа**

1. Постигнућа у стицању знања, умења и вештина
2. Успех на републичким и међународним такмичењима, на међународним конкурсима у областима науке и уметности
3. Допринос позитивној атмосфери у школи, међусобном поштовању, сарадњи, солидарности уз уважавање различитости и неговању хармоничних односа између вршњака, наставника и осталих запослених у школи
4. Ангажовање у наставним и ваннаставним активностима

|  |
| --- |
| **СТУДЕНТИ свих нивоа студија** |

1. Успешно учешће у научно-истраживачком или уметничком раду или пројекту
2. Објављени научно-истраживачки радови или реализована уметничка дела
3. Учествовање у активностима, пројектима и програмима које доприносе унапређивању рада високошколске установе
4. Учешће у пројектима у сарадњи са организацијама и институцијама из области привреде, спорта, културе, здравља и других
5. Средња оцена током досадашњих студија

**ЗАПОСЛЕНИ у установама** (предшколског васпитања и образовања, основног и средњег образовања и васпитања, школама са домом ученика, ученичког и студентског стандарда и високошколским)**:**

1. Изузетно залагање и значајна постигнућа у раду са децом, ученицима, односно студентима
2. Учествовање у развијању и јавном представљању примера добре праксе/пројеката
3. Успешна примена савремених достигнућа, метода и технологија у образовно-васпитном, односно образовно-научном раду
4. Допринос унапређивању квалитета образовног и васпитног рада кроз организацију наставе и других ваннаставних активности
5. Допринос унапређивању квалитета рада установе у свим сегментима, односно прописаним областима стандарда квалитета
6. Допринос грађењу позитивне социјалне климе у установи, неговању хармоничних односа са децом/ученицима/студентима, колегама, родитељима, односно другим законским заступницима деце и сарадницима у локалној заједници
7. Посебно залагање и допринос у домену професионалног јавног деловања, заступања и промовисања делатности установе у домаћем и међународном оквиру
8. Број и квалитет стручних и научних радова објављених у часописима

**УСТАНОВЕ** (предшколског васпитања и образовања, основног и средњег образовања и васпитања, школама са домом ученика, ученичког и студентског стандарда и високошколским)**:**

1. Успешно планирање и програмирање васпитног, односно наставног процеса
2. Учешће установа и запослених у програмима и пројектима са значajним оствареним резултатима
3. Квалитет наставе, учења и васпитног рада, односно обезбеђивање свих услова за успешно укључивање детета/ученика/студента у редован васпитно-образован, образовно-васпитни, односно образовно-научни и допринос његовом осамостаљивању у усвајању знања и стицању умења
4. Континуирано и узорно ангажовање на осигурању безбедности деце, ученика, студената и свих запослених у установи
5. Развијање међусобног поштовања, солидарности и позитивне атмосфере, подстицајне за учење и неговање сарадничких односа у установи
6. Руковођење, организација и квалитет установе на основу резултата праћења и вредновања рада
7. Установе које су у претходној години документовале напредак у домену стручног усавршавања и професионалног развоја стручног кадра (васпитача, наставника, стручних сарадника)
8. Примери добре праксе у установама са инклузивним образовањем
9. Установе које су имале успешну међународну сарадњу ученика/студената и наставника
10. Установе које остварују изузетну сарадњу и партнерство са породицама – примери добре праксе
11. Обухват ученичке и студентске популације у осмишљавању и реализацији културних садржаја
12. Допринос унапређивању квалитета образовно-васпитног рада кроз организацију наставе и других ваннаставних активности

**СТРУЧНА ДРУШТВА** **и** **ЗАЈЕДНИЦЕ ШКОЛА**

1. Допринос унапређивању образовања и васпитања
2. Допринос остваривању напретка у домену стручног усавршавања и професионалног развоја стручног кадра (васпитача, наставника, стручних сарадника) у образовању
3. Допринос унапређивању квалитета организације такмичења и смотри ученика основних и средњих школа
4. Учешће у домаћим и међународним пројектима у образовању
5. Допринос унапређивању квалитета образовно-васпитног рада кроз организацију наставе и других ваннаставних активности

**АУТОРИ стручних и научних дела у области образовања и васпитања**

1. Квалитет стручног/научног рада
2. Цитираност стручног/научног рада
3. Применљивост стручног/научног рада у образовно-васпитном систему Републике Србије

|  |
| --- |
| **ОСТАЛИ ПОЈЕДИНЦИ И ИНСТИТУЦИЈЕ** (новинари, медији, привредна друштва, издавачке организације, фондови, задужбине и други): |

1. Афирмацијa образовања на свим нивоима

2. Допринос формалном и неформалном образовању

3. Допринос повећању улагања у образовање

4. Смањењу броја неписмених и функционално неписмених

5. Неговању српског језика, историје, културе и обичаја у дијаспори

6. Неговање матерњег језика, историје, културе и обичаја

7. Стипендирању или другом подстицају посебно надарених ученика и студената

8. Допринос унапређивању квалитета образовно-васпитног рада кроз организацију наставе и других ваннаставних активности

**НАПОМЕНА:** Комисија, коју именује министар, може да узме у разматрање и предлоге који нису дефинисани критеријумима, уколико сматра да су у складу са усвојеном Стратегијом развоја образовања и васпитања у Републици Србији до 2030. године најкасније до 08.01.2025. године.